CELEX: 21990A1130(03)
Language: el
Date: 1991-09-23 00:00:00
Title: Συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική συνεισφορά που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 1990 έως τις 31 Ιουλίου 1993

Avis juridique important

|

21990A1130(03)

Συμφωνία υπό μορφή ανταλλαγής επιστολών σχετικά με την προσωρινή εφαρμογή του πρωτοκόλλου που καθορίζει τις αλιευτικές δυνατότητες και τη χρηματική συνεισφορά που προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής Δημοκρατίας της Μαυριτανίας για την περίοδο από την 1η Αυγούστου 1990 έως τις 31 Ιουλίου 1993  

Επίσημη Εφημερίδα αριθ. L 334 της 30/11/1990 σ. 0011

ΣΥΜΦΩΝΙΑ  υπό μορφή ανταλλαγής επιστολών σχετικά με την προσωρινή  εφαρμογή του πρωτοκόλλου που καθορίζει τις αλιευτικές δυνατότητες και τη χρηματική συνεισφορά που  προβλέπονται στη συμφωνία μεταξύ της Ευρωπαϊκής Οικονομικής Κοινότητας και της Ισλαμικής  Δημοκρατίας της Μαυριτανίας όσον αφορά την αλιεία στα ανοιχτά της Μαυριτανίας για την περίοδο από  την 1η Αυγούστου 1990 έως τις 31 Ιουλίου 1993 Α. Επιστολή της Ισλαμικής  Δημοκρατίας της Μαυριτανίας  Κύριε,  Αναφερόμενος στο πρωτόκολλο που μονογράφηκε στις 31 Ιουλίου  1990 και καθορίζει τις αλιευτικές δυνατότητες και τη χρηματική αντιστάθμιση για την περίοδο από την  1η Αυγούστου 1990 έως τις 31 Ιουλίου 1993, έχω την τιμή να σας πληροφορήσω ότι η Ισλαμική  Δημοκρατία της Μαυριτανίας είναι πρόθυμη να εφαρμόσει προσωρινά το εν λόγω πρωτόκολλο από την 1η  Αυγούστου 1990, εν αναμονή της έναρξης της ισχύος του σύμφωνα με το άρθρο 9, υπό την προϋπόθεση ότι  η Ευρωπαϊκή Οικονομική Κοινότητα είναι διατεθειμένη να πράξει ανάλογα.  Εξυπακούεται ότι, στην  περίπτωση αυτή, η καταβολή της πρώτης δόσης που αντιστοιχεί στο ένα τρίτο της χρηματικής  αντιστάθμισης που καθορίζεται στο άρθρο 2 του πρωτοκόλλου, θα πραγματοποιηθεί το αργότερο έως τις  15 Νοεμβρίου 1990.  Θα επιθυμούσα να μου επιβεβαιώσετε τη σύμφωνη γνώμη της Ευρωπαϊκής Οικονομικής  Κοινότητας όσον αφορά την εν λόγω προσωρινή εφαρμογή.  Με εξαιρετική εκτίμηση,  Για την Ισλαμική  Δημοκρατία της Μαυριτανίας Β. Επιστολή της Κοινότητας  Κύριε,  Έχω την τιμή να σας γνωστοποιήσω τη  λήψη της επιστολής σας στην οποία αναφέρονται τα ακόλουθα:      «Αναφερόμενος στο πρωτόκολλο που  μονογράφηκε στις 31 Ιουλίου 1990 και καθορίζει τις αλιευτικές δυνατότητες και τη χρηματική  συνεισφορά για την περίοδο από την 1η Αυγούστου 1990 έως τις 31 Ιουλίου 1993, έχω την τιμή να σας  πληροφορήσω ότι η Ισλαμική Δημοκρατία της Μαυριτανίας είναι πρόθυμη να εφαρμόσει προσωρινά το εν  λόγω πρωτόκολλο από την 1η Αυγούστου 1990, εν αναμονή της έναρξης της ισχύος του σύμφωνα με το  άρθρο 9, υπό την προϋπόθεση ότι η Ευρωπαϊκή Οικονομική Κοινότητα είναι διατεθειμένη να πράξει  ανάλογα.  Εξυπακούεται ότι, στην περίπτωση αυτή, η καταβολή της πρώτης δόσης που αντιστοιχεί στο  ένα τρίτο της χρηματικής αντιστάθμισης που καθορίζεται στο άρθρο 2 του πρωτοκόλλου, θα  πραγματοποιηθεί το αργότερο έως τις 15 Νοεμβρίου 1990.  Θα επιθυμούσα να μου επιβεβαιώσετε τη  σύμφωνη γνώμη της Ευρωπαϊκής Οικονομικής Κοινότητας όσον αφορά την εν λόγω προσωρινή εφαρμογή».   Έχω την τιμή να σας επιβεβαιώσω τη συμφωνία της Ευρωπαϊκής Οικονομικής Κοινότητας όσον αφορά την εν  λόγω προσωρινή εφαρμογή.  Με εξαιρετική εκτίμηση,  Εξ ονόματος του Συμβουλίου των Ευρωπαϊκών  Κοινοτήτων